Þó það sé ekkert að veðrinu þannig séð , þá er þessi snjókona fullkomin afsökun fyrir góðu tísku-bíómyndakvöldi . Glamour tók saman nokkrar myndir þar sem búningahönnuðirnir hafa farið á kostum og jafnvel haft mikil áhrif á tískuna . Góða skemmtun ! Clueless Þessa mynd þarf vart að kynna . Hnésokkar , tölvustýrður fatasápur , Alaia kjóllinn frægi og rauðu satín skórnir . Að ógleymdum 53 mismunandi köflóttum munstrum sem bregður fyrir í myndinni . The september Issue Raunveruleikinn í tískuheiminum eins og hann gerist bestur . Önnu Wintour og teymi hennar hjá Vogue er fylgt eftir við gerð sepetember blaðsins , þar sem ýmistlegt gengur á . Love story Með sorglegri kvikmyndum fyrr og síðar , en það breytir því ekki að aðalpersónan , Ali , er mikil tískufyrirmynd . Við myndum ekki slá hendinni á móti því að eignast fataskápinn hennar . A Single Man Tískuhönnuðinn Tom Ford er leikstjóri þessarar frábæru myndar og er allt útlit hennar óaðfinnanlegt , hvort sem það eru búningar , förðun , hár eða leikmynd . Julianne Moore er sérstaklega glæsileg í sínu hlutverki . Pretty Woman Fötin sem Julia Roberts klæddist í myndinni eru mörg hver ógleymanleg . Rauði kjóllinn , doppótti kjóllinn og hvítu hanskarnir og hatturinn . Að ógleymanlegum stígvélunum með bréfaklemmunni . Klassík . Fifth Element Jean Paul Gaultier hannaði 954 búninga sérstaklega fyrir myndina . Eftirminnilegast er sennilega hvíta dressið sem Milla Jovowich klæddist og við heilluðumst öll af . Great Gatsby Upprunalega myndin frá 1970 er ekki síðri en útgáfan frá 2013 . Sem betur fer voru sniðin árið 1920 víð , þar sem leikkonan Mia Farrow var ólétt við tökur á myndinni . Bonnie and Clyde Með flottari búningum sem sést hafa í kvikmynd . Þó myndin eigi að gerast í kringum 1930 , eru áhrif áttunda áratugarins augljós . Coco avant Chanel ( Coco before Chanel ) Audrey Toutou fer með hlutverk sjálfar Gabrielle ( Coco ) Chanel , í mynd um ævi eins þekktasta fatahönnuðar sögunnar , sem kom konum upp á lagið með að ganga í buxum . Röndóttir bolir , víðar buxur og einföld , karlmannleg snið .